

ที่ มท ๐๘21.2/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กันยายน 2568

เรื่อง แนวทางการจัดการขยะมูลฝอยขององค์กรปกครองส่วนท้องถิ่นในสถานการณ์อุทกภัย

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0821.2/ว 2740 ลงวันที่ 25 มิถุนายน 2568

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 3743 ลงวันที่ 28 สิงหาคม 2568

 ตามที่ กรมส่งเสริมการปกครองท้องถิ่น ได้มีหนังสือแจ้งแนวทางการเตรียมความพร้อมรับสถานการณ์อุทกภัยในช่วงฤดูฝน ปี 2568 เพื่อให้การเตรียมความพร้อมรับสถานการณ์อุทกภัยขององค์กรปกครองส่วนท้องถิ่น สามารถให้ความช่วยเหลือประชาชนได้อย่างรวดเร็วและมีประสิทธิภาพ และหนังสือประชาสัมพันธ์เอกสารการเตรียมความพร้อมในการรับมือกับปัญหาการจัดการขยะมูลฝอยที่เกิดขึ้นในช่วง
เดือนสิงหาคมถึงตุลาคมของทุกปีเป็นช่วงที่มีฝนตกชุกหนาแน่น และมีความเสี่ยงต่อพายุหมุนเขตร้อน
ที่อาจก่อให้เกิดน้ำท่วมฉับพลัน เพื่อลดผลกระทบจากการเกิดอุทกภัยที่อาจก่อให้เกิดปัญหาต่อสถานที่กำจัดขยะมูลฝอยและการจัดการขยะมูลฝอยขององค์กรปกครองส่วนท้องถิ่น ความละเอียดตามอ้างถึง นั้น

กรมส่งเสริมการปกครองท้องถิ่น ได้มีการกำหนดแนวทางการเตรียมความพร้อมเพื่อรับมือ
กับปัญหาการจัดการขยะมูลฝอยในพื้นที่ที่มีการเกิดอุทกภัยและในพื้นที่เสี่ยงต่อการเกิดเหตุอุทกภัย
เพื่อเป็นแนวทางให้องค์กรปกครองส่วนท้องได้ใช้เป็นแนวทางปฏิบัติ โดยมีรายละเอียด ดังนี้

1. ระยะก่อนการเกิดอุทกภัย

1.1 องค์กรปกครองส่วนท้องถิ่นร่วมกับหน่วยงานภาคีเครือข่ายในพื้นที่ประเมินแนวโน้มสถานการณ์น้ำในพื้นที่ โดยมีการรายงานผลการประเมินให้กับผู้บริหารขององค์กรปกครองส่วนท้องถิ่นเป็นระยะ

1.2 มีการจัดทำแผนการเคลื่อนย้ายเครื่องจักรกลและอุปกรณ์ต่าง ๆ ในการบริหารจัดการขยะที่อยู่ในความดูแลขององค์กรปกครองส่วนท้องถิ่น

1.3 มีการเตรียมแผนการดำเนินงานในการเก็บขนและกำจัดขยะในช่วงเกิดอุทกภัย

1.4 มีการจัดเตรียมพื้นที่ในการกำจัดขยะไว้สำรอง หรือประสานองค์กรปกครอง
ส่วนท้องถิ่นข้างเคียง หรืออำเภอข้างเคียง เพื่อเป็นพื้นที่สำรองในการกำจัดขยะ

1.5 เตรียมการก่อสร้างคันดินเพื่อป้องกันอุทกภัยโดยรอบบริเวณสถานที่กำจัดขยะ

2. ช่วงการเกิดอุทกภัย

2.1 ประเมินความรุนแรงของปัญหาอุทกภัยในพื้นที่ โดยมีการรายงานผลการประเมินให้กับผู้บริหารขององค์กรปกครองส่วนท้องถิ่น นายอำเภอ และสำนักงานส่งเสริมการปกครองท้องถิ่นจังหวัด

2.2 ดำเนินการป้องกันขยะไหลออกนอกพื้นที่หลุดลงไปสู่พื้นที่สาธารณะ อาทิ
การจัดทำตาข่ายกันขยะหรือวัสดุ

2.3 มีการจัดเตรียมเรือหรือรถเก็บขนขยะที่สามารถเข้าไปยังพื้นที่น้ำท่วม
เพื่อการเก็บขนขยะไปยังสถานที่กำจัดขยะที่เตรียมการไว้

2.4 ประชาสัมพันธ์และขอความร่วมมือประชาชนดำเนินการคัดแยกขยะเพื่อรอ
การเก็บขนจากองค์กรปกครองส่วนท้องถิ่นหลังสถานการณ์อุทกภัยดีขึ้น

/3. ช่วงหลังเกิดอุทกภัย …

- 2 –

3. ช่วงหลังเกิดอุทกภัย

3.1 มีการประเมินความเสียหายของสถานที่กำจัดขยะและเร่งดำเนินการปรับปรุง
ให้สามารถดำเนินการได้ตามปกติ

3.2 มีการจัดเตรียมแผนการทำความสะอาด การเก็บขนและกำจัดมูลฝอยที่ไหลมาสู่พื้นที่สาธารณะในช่วงน้ำลด โดยให้มีการคัดแยกขยะตามประเภทและนำไปกำจัดอย่างถูกวิธี

3.3 ขอความร่วมมือภาคีเครือข่ายในพื้นที่ ภาคเอกชน และประชาชนในการร่วมมือ
เพื่อคัดแยกขยะ เพื่อให้เกิดความสะดวกต่อการเก็บขนและกำจัด

ทั้งนี้ กรมส่งเสริมการปกครองท้องถิ่นขอความร่วมมือจังหวัดแจ้งแนวทางดังกล่าวให้องค์กรปกครองส่วนท้องถิ่น
ในพื้นที่ทราบ และพิจารณาดำเนินการตามอำนาจหน้าที่ต่อไป

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

ร.อสถ. .................................

ผอ.กสส. ...............................

ผอ.กง.สอ............................

หน.ฝ. ...................................

จนท......................................

กลุ่มงานสิ่งแวดล้อมและการเปลี่ยนแปลงสภาพภูมิอากาศ

โทร. ๐-๒๒๔๑-๙๐๐๐ ต่อ ๒๑๑๒

ผู้ประสานงาน 1. นายภิเษก มีทอง โทร. 09 5169 6419

 2. นางสาวบุษน้ำเพชร เหล่าเจริญ โทร. 08 5892 1882